Uni David-Andersen
Store norske leksikon,Kunst og estetikk,Metall- og smykkekunst
Uni David-Andersen er en norsk gullsmed og smykkedesigner. Hun etablerte i 1954 et lite smykkeverksted knyttet til familiebedriften David-Andersen, men det var først i 1959 den egentlige driften startet.
Sammen med blant annet Unn Tangerud, Marianne Berg og Liv Solnør Rogan tegnet hun noen av periodens mest formsikre smykker. I 1962 fikk verkstedet et stort kommersielt oppsving med Trollsmykke-serien. Smykkene som var tegnet av samtlige av verkstedets medarbeidere ble serieprodusert i stort antall, og slo an internasjonalt. Trollsmykkene ble utført i sølv med monterte norske steiner som amazonitt, thulitt og labradoritt.I 1966 kom den populære Sølvserien på markedet. I stedet for steiner ble det brukt speilemalje på mange av smykkene. Uni David-Andersens verksted har i første rekke hatt en stor produksjon av unike smykker. Les mer i Store norske leksikon David-Andersen emalje Litteratur Opstad, Jan-Lauritz (1976). David-Andersen : 100 år i norsk gullsmedkunst : gullsmedkunst og stilhistorie 1876–1976, David-Andersen AS